## Odluka o unošenju i iznošenju gotovine, čekova i materijalnih vrijednosnih papira

### NN 111/2003 (15.7.2003.), Odluka o unošenju i iznošenju gotovine, čekova i materijalnih vrijednosnih papira

# HRVATSKA NARODNA BANKA

if !supportEmptyParas endif

1515

Na teme­lju članka 36. i članka 38. Zakona o
deviznom poslova­nju (»Narodne novine«, br. 96/2003.) i članka 38. stavak 3.
pod I) Zakona o Hrvatskoj narodnoj banci (»Narodne novine«, br. 36/2001.)
Savjet Hrvatske narodne banke na sjednici održanoj 9. srp­nja 2003. donio je

## ODLUKU

### O UNOŠENJU I IZNOŠENJU GOTOVINE, ČEKOVA I MATERIJALIZIRANIH VRIJEDNOSNIH PAPIRA

OPĆE ODREDBE

I.

Ovom se odlukom uređuje unoše­nje, iznoše­nje i
sla­nje gotovine i čekova koji glase na stranu valutu i na kune te
materijaliziranih vrijednosnih papira u putničkom prometu s inozemstvom, kao i
poštanskim i drugim poši­ljkama.

II.

Fizička osoba dužna je prilikom prelaska državne
granice prijaviti ovlaštenom cariniku svaki prijenos gotovine i čekova u
stranoj valuti i kunama, za vlastite potrebe ili za drugu osobu, preko
vrijednosti propisane zakonom kojim se uređuje sprječava­nje pra­nja novca.

UNOŠENJE, IZNOŠENJE I SLANJE STRANE GOTOVINE I
ČEKOVA

III.

Unoše­nje strane gotovine i čekova u Republiku
Hrvatske slobodno je, uz ispu­nje­nje uvjeta iz točke II. ove odluke.

IV.

(1) Rezident fizička osoba može u putničkom
prometu s inozemstvom iznositi iz Republike Hrvatske stranu gotovinu i čekove u
vrijednosti do 3.000 EUR, a više samo uz prethodno odobre­nje Hrvatske narodne
banke.

(2) Ograniče­nje iz prethodnog stavka ove točke
ne odnosi se na rezidenta koji boravi u inozemstvu na osnovi važeće radne
dozvole najma­nje 183 dana te na fizičku osobu koja boravi u Republici
Hrvatskoj na osnovi važeće dozvole boravka najma­nje 183 dana.

(3) Osim iznosa iz
stavka (1) ove točke, rezident fizička osoba prilikom službenog puta u
inozemstvo može iznijeti stranu gotovinu i čekove na osnovi putnog naloga u
visini iznosa navedenog u potvrdi banke. Potvrdom banke, u smislu ove odluke,
smatrat će se Nalog 14 – nalog za doznaku u inozemstvo, prema uputi kojom se
propisuju uvjeti i način obav­lja­nja platnog prometa s inozemstvom.

(4) Zaposlenik rezidenta pravne osobe koji ima
deviznu blagajnu za potrebe službenih putova­nja, pravda kod carinskih tijela
iznoše­nje strane gotovine putnim nalogom i potvrdom rezidenta pravne osobe. U
potvrdi trebaju biti naznačeni ime i prezime zaposlenika te iznos strane
gotovine. Rezident pravna osoba dužan je voditi re­gistar izdanih potvrda.

(5) Osim iznosa iz
stavaka (1) i (3) ili (4), rezident koji nije fizička osoba može iznijeti
stranu gotovinu i čekove za potrebe plaća­nja uvoza robe ili usluga iz
inozemstva u vrijednosti do 3.000,00 EUR, a više uz odobre­nje Hrvatske narodne
banke. Iznoše­nje strane gotovine i čekova za ovu namjenu rezident pravda kod
carinskih tijela potvrdom banke iz stavka (3) ove točke.

V.

Odobre­nja iz stavka
(1) točke IV. ove odluke Hrvatska narodna banka izdaje na teme­lju zahtjeva u s­ljedećim
slučajevima:

1. radi trajnog ise­lje­nja
rezidenta fizičke osobe iz Republike Hrvatske

2. za troškove liječe­nja
i školova­nja u inozemstvu

3. za poklone i pomoći
rezidenta fizičke osobe članovima uže obite­lji s prebivalištem odnosno
boravištem u inozemstvu

4. za nas­ljeđiva­nje
po odluci suda ili drugog tijela koje vodi ostavinski postupak, ako nas­ljednici
žive u inozemstvu

5. za podmire­nje use­ljenikova
duga u inozemstvu

6. u slučaju drugoga,
opravdanog razloga, čiju opravdanost ocje­njuje Hrvatska narodna banka.

VI.

(1) Podnosite­lj
zahtjeva iz točke V. ove odluke zahtjevu prilaže preslike dokumentacije kojom
se dokazuju navedeni razlozi za iznoše­nje strane gotovine, to je:

1) radi trajnog ise­lje­nja rezidenta fizičke
osobe iz Republike Hrvatske:

– use­ljenička viza koju je izdalo ovlašteno
tijelo strane zem­lje ili druga dokumentacija kojom se može dokazati trajno ise­lje­nje,

2) za troškove liječe­nja i školova­nja u
inozemstvu:

– preporuka ili uputnica za liječe­nje u
inozemstvu

– dokaz o upisu na strano učilište,

3) za poklone i pomoći rezidenta fizičke osobe
članovima uže obite­lji s prebivalištem odnosno boravištem u inozemstvu:

– izjava o darova­nju ovjerena kod javnog bi­lježnika

– obrazlože­nje razloga zbog koje­ga se novac
ili čekovi nose u inozemstvo.

4) za nas­ljeđiva­nje po odluci suda ili drugog
tijela koje vodi ostavinski postupak, ako nas­ljednici imaju prebivalište u
inozemstvu:

– rješe­nje ili druga odgovarajuća odluka o nas­ljeđiva­nju

– dokaz o prebivalištu nas­ljednika,

5) za podmire­nje use­ljenikova duga matičnoj
zem­lji:

– dokaz o postoja­nju use­ljenikova duga u
matičnoj zem­lji.

(2) Ako je podnosite­lj zahtjeva opunomoćena
osoba, zaht­jevu se prilaže preslik punomoći ovjeren kod javnog bi­lježnika.

(3) Hrvatska narodna banka može zatražiti i
drugu dokumentaciju radi utvrđiva­nja opravdanosti razloga za iznoše­nje strane
gotovine.

VII.

Rezident fizička osoba može u putničkom prometu
s inozemstvom iznositi iz Republike Hrvatske bankarske i putničke čekove koji
glase na stranu valutu u vrijednosti većoj od 3.000 EUR isključivo radi plaća­nja
robe i usluga u inozemstvu.

VIII.

(1) Zahtjevu za izdava­nje čekova radi plaća­nja
u inozemstvu prema točki VII. ove odluke rezident fizička osoba prilaže
predračun nerezidenta – prodavate­lja robe ili izvršite­lja usluge.

(2) Banka je dužna, u ispravi koju izdaje, radi
iznoše­nja čekova prema točki VII. ove odluke, naznačiti da su čekovi izdani
radi plaća­nja u inozemstvu te je dužna voditi posebnu evidenciju o izdanim
čekovima, a predračune na osnovi kojih je izdala čekove, čuvati za potrebe
nadzornih tijela.

(3) Rezident fizička
osoba kojem su izdani čekovi radi plaća­nja u inozemstvu prema ovoj odluci,
dužan je u roku od 60 dana od dana izdava­nja čekova podnijeti banci dokaze da
su čekovi iskorišteni za plaća­nje robe i usluga u inozemstvu.

IX.

(1) Banka može
poštanskim i drugim poši­ljkama slati i iznositi u inozemstvo:

1) stranu gotovinu koju
ša­lje u korist svoje­g računa u stranoj banci

2) čekove koji glase na
stranu valutu koje ša­lje stranoj banci radi naplate.

(2) Za prijevoz stranog
novca preko teritorija Republike Hrvatske strane banke ne trebaju imati odobre­nje
Hrvatske narodne banke, a zaposlenicima carinskih tijela moraju dati na uvid
specifikaciju valuta s nominalnim vrijednostima.

UNOŠENJE, IZNOŠENJE I SLANJE GOTOVINE U KUNAMA

X.

(1) Fizička osoba može u putničkom prometu s
inozemstvom iznositi iz Republike Hrvatske odnosno unositi u Republiku Hrvatsku
gotovinu u kunama do iznosa od 15.000 kuna, a više samo uz prethodno odobre­nje
Hrvatske narodne banke.

(2) Obveza iz prvog stavka ove točke odnosi se i
na predstavnika, odgovornu osobu ili opunomoćenika koji preko državne granice
za pravnu osobu prenosi gotovinu u kunama.

(3) Zaposlenici u prijevoznim sredstvima koja
prometuju u međunarodnom prometu, mogu slobodno iznositi iz Republike Hrvatske
i unositi u Republiku Hrvatsku gotovinu u kunama koju naplate od fizičkih osoba
za prodanu robu i usluge.

(4) Iznimno od odredaba stavka (1) ove točke,
zaposlenici iz stavka (3) ove točke u službi mogu nositi gotovinu u kunama
najviše do iznosa dnevnica za službeni put.

XI.

 Hrvatska narodna banka izdaje banci odobre­nje
za iznoše­nje i unoše­nje gotovine u kunama preko državne granice prilikom
provoza preko teritorija strane države u svrhu opskrb­ljiva­nja vlastitih
poslovnica gotovim novcem u Republici Hrvatskoj kao i u svrhu povlače­nja
gotovog novca.

XII.

(1) Hrvatska narodna banka
izdaje odobre­nje za sla­nje ili iznoše­nje u inozemstvo gotovine u kunama
poštanskim i drugim poši­ljkama za s­ljedeće slučajeve:

1) u numizmatičke i
kolekcionarske svrhe

2) za testira­nje
bankomata i automata za broje­nje novčanica i kovanog novca,

(2) Hrvatska narodna
banka može zahtijevati da se zahtjevu za dobiva­nje odobre­nja priloži jamstvo
inozemne tvrtke da će se nakon testira­nja, a najkasnije tri mjeseca od dana
primitka novčanica, novčanice vratiti.

(3) Hrvatska narodna
banka može dati odobre­nje za sla­nje ili iznoše­nje gotovine u kunama iz
Republike Hrvatske poštanskim i drugim poši­ljkama i u drugim opravdanim
slučajevima.

XIII.

Hrvatska narodna banka
može odobriti unoše­nje gotovine u kunama u Republiku Hrvatsku poštanskim i
drugim poši­ljkama radi repatrijacije.

PRIJENOS, PRIMANJE I SLANJE MATERIJALIZIRANIH
VRIJEDNOSNIH PAPIRA I DRUGIH DOKUMENATA

XIV.

(1) Privremeni prijenos i sla­nje
materijaliziranih vrijednosnih papira u inozemstvo ili iz inozemstva radi
ostvariva­nja prava iz vrijednosnog papira potrebno je prijaviti Hrvatskoj
narodnoj banci najma­nje tri dana prije namjere prijenosa.

(2) Pisana prijava, predana u dva primjerka,
mora sadržavati s­ljedeće podatke:

– ime i prezime osobe koja će vrijednosne papire
iznijeti iz zem­lje

– ime i prezime vlasnika vrijednosnih papira

– vrstu i nominalnu
vrijednost vrijednosnih papira.

(3) Hrvatska narodna
banka potvrđuje prijavu i vraća je prijavite­lju.

(4) Odredbe ove točke
ne odnose se na teretnice, tovarne listove, mjenice, skladišnice i druge slične
dokumente.

XV.

Čekovi i drugi
vrijednosni papiri koji glase na stranu valutu i kune mogu se slobodno primati
iz inozemstva putem poštanskih ili drugih poši­ljaka.

PRIJELAZNE I ZAVRŠNE ODREDBE

XVI.

(1) Postupak izdava­nja
odobre­nja iz ove odluke provodi se u skladu sa Zakonom o općem upravnom
postupku.

(2) Podnosite­lj
zahtjeva dužan je zahtjevu priložiti dokumentaciju i podatke propisane ovom
odlukom te pristojbu prema Zakonu o upravnim pristojbama.

(3) Iznoše­nje strane
gotovine do dozvo­ljene vrijednosti iz točke IV. stavka (1) ove odluke ne isk­ljučuje
iznoše­nje gotovine u kunama do dozvo­ljenog iznosa iz točke X. stavka (1) ove
odluke.

XVII.

Danom stupa­nja na
snagu ove odluke prestaju vrijediti Odluka o svoti deviza koju domaće fizičke osobe
mogu iznositi iz Republike Hrvatske u putničkom prometu s inozemstvom (»Narodne
novine«, br. 99/1993.), Odluka o iznoše­nju i unoše­nju efektivnih kuna u
putničkom prometu s inozemstvom (»Narodne novine«, br. 44/1994. i 88/1998.),
Odluka o uvjetima uz koje domaće fizičke osobe mogu iz Republike Hrvatske
iznositi čekove i druge vrijednosne papire koji glase na stranu valutu u
putničkom prometu s inozemstvom (»Narodne novine«, br. 107/1993.) i Odluka o
uvjetima pod kojima se domaća i strana valuta, čekovi i drugi vrijednosni
papiri mogu unositi i iznositi iz Republike Hrvatske u poštanskim i drugim poši­ljkama
(»Narodne novine«, br. 99/1993., 107/1993. i 50/1994.).

XVIII.

Ova odluka stupa na
snagu osmog dana od dana objave u »Narodnim novinama«.

O. br. 628/2003.
Zagreb, 9. srp­nja 2003.

Predsjednik
Savjeta
Hrvatske narodne banke
guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 111/2003-1515